Lauma Grīva

Lauma Grīva (dzimusi  Ventspilī) ir bijusī latviešu vieglatlēte, startēja tāllēkšanas sacensībās.

 Izglītība 
Izglītību ieguvusi Ventspils 4. vidusskolā, Ventspils 1. ģimnāzijā un LSPA.

 Karjera 
Lauma Grīva specializējās tāllēkšanā un bija vairākkārtēja Latvijas čempione tāllēkšanā. Viņa pārstāvēja Latviju 2012. gada vasaras olimpiskajās spēlēs Londonā, vairākkārt startējusi Eiropas un pasaules čempionātos, sasniedzot finālsacensības.

Viņas personīgais rekords tāllēkšanā ir 6,86 m, kas ir trešais visu laiku labākais rezultāts Latvijas vieglatlētikas vēsturē šajā disciplīnā.

Augstākā pozīcija pasaules rangā bija 21. vieta. 2011. gadā viņa divas nedēļas atradās 5. vietā pasaules rangā. Viņas tēvs ir vieglatlētikas treneris Māris Grīva, arī māsas Māra un Gundega nodarbojas ar vieglatlētiku.

2009. gada Universiādē L. Grīva izcīnīja 15. vietu ar 6,04 m tālu lēcienu. Tajā pašā gadā notikušajā Eiropas čempionātā kadetiem sportiste izcīnīja bronzas medaļu (6,26 m), veiksmīgi startēja arī 2010. gada Eiropas kadetu čempionātā — tajā viņa ieņēma 4. vietu (6,42 m).

L. Grīva piedalījās 2010. gada Eiropas čempionātā, kur ar jaunu personisko rekordu (6,60 m) ieguva 15. vietu kvalifikācijā, kas tomēr neļāva kvalificēties finālam. Kvalifikācijas normatīvu Eiropas čempionātam — savām pirmajām lielajām starptautiskajām sacensībām starp pieaugušajiem — viņa izpildīja īsi pirms čempionāta, arī tad labojot savu personīgo rekordu (Valmierā, 6,55 m).

2011. gada Eiropas čempionātā telpās viņa kvalifikācijā uzstādīja jaunu personisko rekordu (6,53 m), taču nekvalificējās finālsacensībām, palikdama 11. vietā. 2011. gada Universiādē izcīnīja 10. vietu tāllēkšanā (6,22 m),  kvalifikācijā viņa aizleca 6,27 m tālumā.  2011. gada Pasaules čempionātā viņa kvalifikācijā lēca 6,27 m tālumā, ierindojās 23. vietā un nekvalificējās finālam, kur viņas komandas biedrene Ineta Radēviča izcīnīja bronzas medaļu.

L. Grīvas personiskais rekords tāllēkšanā ir 6,86 m, ko viņa sasniedza  Valsts prezidenta balvas izcīņas sacensībās Valmierā. Sešas dienas iepriekš viņa uzlaboja savu rekordu līdz 6,70 m sacensībās "Ventspils šķēpi". Ar sasniegtajiem 6,86 m L. Grīva izpildīja 2011. gada Pasaules čempionāta un 2012. gada Olimpisko spēļu A normatīvu. 2012. gada Eiropas čempionātā viņa ar 6,37 metrus tālu lēcienu palika 13. vietā kvalifikācijā, tādējādi nekvalificējoties finālsacensībām. Finālam sportiste nekvalificējās arī , kur ar 6,10 m tālu lēcienu kvalifikācijā ierindojās 28. vietā. 2013. gada Eiropas čempionātā telpās ierindojās 13. vietā, nekvalificējoties finālsacensībām. 2013. gada Pasaules čempionātā Maskavā, Krievijā, izcīnīja 16. vietu.

L. Grīva startēja 2017. gada Pasaules čempionātā Londonā, kvalifikācijas sacensībās lietainā laikā uzrādot piekto labāko rezultātu (6,58 m) no visām dalībniecēm un iekļūstot finālā. Finālsacensībās ar rezultātu 6,54 m L. Grīva palika 9. vietā, kas bija augstākā starp Latvijas sportistiem šajā čempionātā.VIDEO: Tāllēcēja Lauma Grīva izcīna 9.vietu pasaules čempionātā LSM

2019. gada rudenī pārtrauca dalību sacensībās, bet 2021. gadā atgriezās aktīvās vieglatlētikas apritē. 2021. gada jūnijā, septiņus mēnešus pēc otrā dēla piedzimšanas, L. Grīva paziņoja par sportistes karjeras beigām.

L. Grīva ir Latvijas Vieglatlētikas savienības valdes locekle.

 Personiskie rekordi 
 Disciplīna  Rezultāts  Datums  Vieta Tāllēkšana  6,86 m     Tāllēkšana (telpās)  6,53 m     100 m  12,74 s  2009. gads  Trīssoļlēkšana  12,71 m  2010. gads 

 Lielākie sasniegumi 
Pārstāvētā valsts: 2009Eiropas kadetu čempionāts3. vieta6,26 mUniversiāde15. vieta6,04 m2010Eiropas kadetu čempionāts4. vieta6,42 mEiropas čempionāts15. vieta6,60 m2011Eiropas čempionāts telpās11. vieta6,53 mUniversiāde10. vieta6,22 mPasaules čempionāts23. vieta6,27 m2012Pasaules čempionāts telpās—Nav rezultātaEiropas čempionāts13. vieta6,37 mOlimpiskās spēles28. vieta6,10 m2013Eiropas čempionāts telpās13. vieta6,34 mPasaules čempionāts16. vieta6,50 m2014Pasaules čempionāts telpās12. vieta6,29 m

 Sezonu labākie rezultāti 
 Gads  Rezultāts  Vieta  Datums20096,37 m20106,60 m20116,86 m20126,67 m20136,72 m

 Atsauces 

 Ārējās saites 

 LVS profils
 Sportsm profils

Kategorija:1984. gadā dzimušie
Kategorija:Ventspilī dzimušie
Kategorija:Latvijas vieglatlētes
Kategorija:Tāllēcēji
Kategorija:2012. gada vasaras olimpisko spēļu dalībnieki